Author: Tima
Last saved by: Goran Stojic

GRADONAČELNIK OBIŠAO RADOVE NA IZGRADNJI STANOVA ZA IZBEGLA LICA 

                  Do jeseni završetak 75 stanova za izbeglice

*Izgradnju stanova finansira Evropska investiciona banka donacijom od oko milion i pet stotina hiljada eura, uz učešće grada u obezbeđivanju građevinskog zemljišta i uređenje komunalne infrastrukture ukupne vrednosti od oko 50 miliona dinara
* Biće urađeno ukupno 75 stanova od kojih su 60 za  otkup i zakup, preostalih 15 stanova je namenjeno socijalnom stanovanju u zaštićenim uslovima, kaže gradska većnica Tijana Đorđević Ilić

                      Gradonačelnik Darko Bulatović je obišao gradilište u ulici dr Miloša Đorića u kojoj se grade dve lamele sa 75 stanova namenjenih izbeglicama iz bivših jugoslovenskih republika.  Izgradnju stanova finansira Evropska investiciona banka donacijom od oko milion i pet stotina hiljada eura, uz učešće grada u obezbeđivanju građevinskog zemljišta i uređenje komunalne infrastrukture ukupne vrednosti od oko 50 miliona dinara. Zajedno sa gradonačelnikom i poverenikom za izbeglice Borisom Nuždom, gradilište je obišla i gradska većnica Tijana Đorđević Ilić.
Gradonačelnik Bulatović je rekao da je ovo  prva faza, i da će, u narednoj, biti izgrađeno još 140 stanova.
         ”Sve to od velikog je značaja za grad. Socijalni stanovi su završeni,  GSA je raspisala tender za nove tri lamele u ulici Majakovskog, uskoro počinje gradnja stanova za pripadnike snaga bezbednosti, i uz brojne projekte privatnog sektora, možemo da kažemo da se Niš užurbano gradi i razvija”, rekao je gradonačelnik i naglasio da će, u okviru ovog projekta, biti uređena i saobraćajnica koja vodi prema Podviniku, gde živi veći broj građana koji će, takođe, konačno dobiti svu nedostajuću infrastrukturu.
    Poverenik za izbeglice Boris Nužda je rekao da u ovom trenutku u Nišu živi oko 2000 izbeglih lica, koji imaju pravo da konkurišu za otkup, odnosno iznajmljivanje ovih stanova.
	“Što se tiče obaveza grada,to je oko 200 i nešto miliona, gde grad ima obavezu da uradi nedostajaću infrastrukturu, saobraćajnice i parterno uređenje u vrednosti od 32 miliona dinara. Grad je u obavezi da izgradi i trafo stanicu u vrednosti od šest miliona, a sama vrednost  parcele je 25 miliona dinara, tako da je grad dosta uložio u ovaj projekat. Olakšavajuća okolnost je to što već postoji kanalizaciona mreža”, kaže većnica Tijana Đorđević Ilić. “Očekujemo da izgradnja stanova bude završena 2019.godine kada će biti i useljeni”.
               Tijana Đorđević Ilić dodaje da će rokovi biti ispoštovani i  13.avgusta će stanari dobiti ključeve.
              “Biće urađeno ukupno 75 stanova od kojih su 60 za  otkup i zakup.Prvih šest meseci biće samo zakup stanova, a potom će korisnici odlučiti da li žele stanove da otkupe.Pre ponude za otkup uradiće se procena vrdnosti kvadratnog metra kako bi porodice mogle da odluče da li će i dalje biti samo zakupci ili će kupiti stanove. Preostalih 15 stanova je namenjeno socijalnom stanovanju u zaštićenim uslovima, Centar za socijalni rad koji je sproveo sve procedure i korisnici su odabrani, a ko će dobiti stanove korisnici će biti obavešteni posle nove godine”, zaključuje gradska većnica Tijana Đorđević Ilić.
                                                                                  V.Petrović
LEG:GRAD OBEZBEĐUJE ZEMLJIŠTE,INFRASTRUKTURU…:gradilište sa saradnicima obišao gradonačelnik

LEG:IZGRADNJA STANOVA ZA IZBEGLICE OD VELIKOG ZNAČAJA ZA GRAD:Niš postaje veliko gradilište 

LEGZAVRŠETAK RADOVA DO SREDINE AVGUSTA:u zgradi i 15 stanova za socijalno stanovanje

(Projekat “Nišlije se uključuju u odlučivanje” sufinansiran iz budžeta grada Niša)